钦定古今图书集成/明伦汇编/氏族典/第433卷 > 《廖用贤尚友录》 > 鲍若雨
## 钦定古今图书集成/明伦汇编/氏族典/第433卷 > 《廖用贤尚友录》 > 鲍若雨

按《万姓统谱》：若雨字商霖，永嘉人。从伊川程先生学，
有问答六章。构桥亭于所居宅前之雁池，扁曰“敬亭。”
张思叔为之记云：“鲍君商霖自永嘉来学于伊川先
生，勤苦自励，早夜孜孜不舍，于是吾先生之门，以君
为畏友。”其见称于伊洛诸儒若此。后居乡，值宣和方
寇之乱，率乡人捍御。有司奏功第一，不受赏擢。会三
舍法行，尝两贡，该免，郡上之。至汴京，未拜命，卒。